rlitschk/wikidir huggingface dataset:
Klaus Wedemeier (* 12. Januar 1944 in Hof an de Saale) weer vun 1985 bit 1995 Präsident vun den Senat vun de Free Hansestadt Bremen un Bremer Börgermeester. Ut Hof an de Saale in Bayern is sien Familie 1956 nah Bremen tagen. Dor is he to’n Angestellten bi’n Koopmann utbillt wurrn. Later hett he dat bit to’n Prokuristen vun en Sellschup för dat Boon vun Wohnungen bröcht. 1971 is Wedemeier to’n eersten Mal för de SPD in de Bremer Börgerschup wählt wurrn. 1979 is he Vörsitter vun de Frakschoon vun de SPD in de Börgerschup wurrn. As Hans Koschnick 1985 as Börgermeester vun Bremen Bott geben hett, is Wedemeier em upfolgt. 1987 is he denn to’n eersten Mal as Toppkandidat vun de SPD to de Wahl anträden. Dortieds hett de SPD bloß 0,8 % verloren un de afsoluut Mehrheit vun 50,5 % beholen. Bi de neegste Wahl 1991 hett de SPD man bloß noch 38,8 % kregen un to’n eersten Mal siet twintig Jahren nich mehr de afsoluut Mehrheit harrt. Wedemeier hett denn en Ampelkoalitschoon upmaakt mit FDP un Bündnis 90/De Grönen. Düsse Koalitschoon is aber in’n Januar 1995 ut’neen braken. De neegsten Wahlen mössen denn vörtrocken weern un bi
De Nikodemus-Kark is de Kark von dat evangeelsch-luthersche Kaspel Handörp (Karkenkreis Hittfeld). Se is nöömt na Nikodemus. Dat hüdige Rebeed von de Nikodemus-Kark hett vör 1959 to’n groten Deel to dat Kaspel von de Martins-Kark in Jesborg höört un to’n lüttjeren Deel to de Kaspels von de Johannes-de-Döper-Kark in Töst un de Jakobi-Kark in Hanstää (Inzmöhlen). Nadem 1901 de Heidbahn anleggt worrn is, sünd de Öörd an de Bahnlien bilütten jümmer mehr wussen. Besünners in de Tied an’t Enn von’n Tweten Weltkrieg sünd ok noch veel Utbummte ut Hamborg in de Noordheid tagen. De Weg von Handörp un de Dörper ümto na Jesborg weer wied un dorüm schull in Handörp en ne’e Kark boot warrn. De Grundsteen von de Kark is to Pingsten 1957 leggt worrn. De Plaans hett de Architektin Annemarie Küster ut Horborg maakt. Dat Utsehn schull sik an an ole Wehrkarken anlehnen, von wegen dat de Kark glieks blangen en ole Schanzenanlaag ut dat Middelöller liggt. De Kark is an’n 30. März 1959 von Landssupperndent Wilhelm Dornblüth wieht worrn. De Gebüüd bestünnen ut Kark, Kumfermandensaal un Parrhuus. De Kumfermandensaal is an’t Enn von de Johren 1970 to en Gemeenhuus utboot worrn. De Grundsteen för de Martin-Luther-Kark in
Swetlana Alexandrowna Alexijewitsch (* 31. Mai 1948 in Stanislaw, Ukrainsche Sozialistische Sowjetrepubliek, hüüd Iwano-Frankiwsk) is en wittrussische Schrieverin. 2015 wurr hör „för hör völstimmig Wark, dat dat Lieden un Moot in uns Tiet en Denkmal sett“, de Nobelpries för Literatur tospraaken. Alexijewitsch befaat sück mit ünnerscheedlich literarischen Genres as Körtgeschichten, Essays un Reportagen un hett en Methood entwickelt, mit de literarisch eine größtmögliche Annäherung an das wahre Leben gelingt, in der Form einer Zusammenfassung individueller Stimmen als Collage des tagtäglichen Lebens. Swetlana Alexandrowna Alexijewitsch keem 1948 in' Westen vun de Sowjetrepubliek Ukraine to Welt. Hör Moder weer Ukrainerin, hör Vader Witrruss, to'n Tietpunkt vun hör Gebort deen he in de Sowjetarmee. Nah dat Enn' vun sien Deensttiet is de Familie in die Sowjetrepubliek Wittrussland översiedelt. Dor hemm de Öllern denn as Lehrer in en Dörp arbeit, wo Swetlana ok hör Kindheit verbroch. An de Lenin-Universität in Minsk (hüüd: Wittrussische Staatsuniversität) studeer se bit 1972 Journalistik. In' Ansluss doran weer se för en Lokalzeitung as ok as Lehrerin tätig. En Johr hett se för de Land-Zeitung in Minsk arbeit. 1976 wessel se as Korrespondentin to dat Literaturmagazin Neman. In dat Book Der Krieg hat kein weibliches Gesicht, dat se in dat
Hollen (hoochdüütsch Hollen) weer en Hoff in de Gemeen Vörwark (Samtgemeen Tarms) in’n Landkreis Rodenborg, Neddersassen. De Hoff is fröher deelwies ok mit to Hollinghusen tellt worrn. De Hoff leeg en knappen Kilometer in’n Oosten von de Wall. De Naveröörd sünd Hollinghusen un Vörwark in’n Noorden, Stapel in’n Noordoosten, Benkel un Northauen in’n Süüdoosten, Otterst in’n Süden, Dipshorn in’n Westen un Wilst in’n Noordwesten. De Oort hett vör 1859 to dat Amt Otterbarg tohöört. As dat Amt 1859 oplööst worrn is, is de Hoff jüst as de Rest von dat Kaspel Otterst in dat Amt Achem wesselt. Dör en Verordnung von’n 22. Mai 1861 is de Hoff aver to’n 1. Juli 1861 in dat Amt Zeven leggt worrn. Dorbi is de Hoff von de polietsche Gemeen Otterst in de Gemeen Vörwark wesselt. Na 1885 weer dat in’n Kreis Zeven. 1932 is dat Deel von’n Kreis Bremervöör worrn un 1977 von’n Landkreis Rodenborg. Hollen weer evangeelsch-luthersch präägt un hett to dat Kaspel von de Martinskark in Otterst höört. Sammlung der Gesetze, Verordnungen und Ausschreiben für das Königreich Hannover vom Jahre 1861. Kius, 1861, Sied 39 Die Gemeinden und Gutsbezirke des Preussischen Staates und ihre Bevölkerung. Berlin 1873, Sied 172: https://books.google.de/books?id=qTZDAQAAMAAJ&pg=RA1-PA172 Koordinaten:53°
Gröpeln (hoochdüütsch Gröpelingen) betekent Gröpeln, Stadtdeel vun Bremen, Gröpeln, Oortsdeel vun den Bremer Stadtdeel Gröpeln, Gröpeln, Schipp, dat as Fähr op de Elv, de Werser un in Nicaragua föhrt is. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Neehoff (hoochdüütsch Neuhof) is en Warder in dat Binnendelta von de Elv un en Deel von’n Stadtdeel Willemsborg, Bezirk Hamborg-Midd, Hamborg. Neehoff weer fröher en Fischer- un Buurndörp, besteiht vondaag aver blots ut Industrieanlagen von’n Hambörger Haven. De Warder Neehoff is in’n Oosten dör den Reiherstieg von Willemsborg aftrennt, in’n Süden dör de Reth von Hogeschaar, Kattwiek un Krusenbusch, in’n Westen dör den Köhlbrand von Oolwarder un Waltershoff un in’n Noorden dör den Rosskanaal von Tolleroort un Steenwarder. Dat Rebeed von Neehoff weer fröher Deel von Gorieswarder. Disse Warder is bi Stormfloden uteneen reten worrn. In dat 14. un 15. Johrhunnert hett sik de Köhlbrand billt un Neehoff na Westen hen aftrennt. Ok de Reiherstieg hett sik in disse Tied bi Stormfloden billt un Neehoff na Oosten hen aftrennt. Op Neehoff, dat to de Tied Karkhoff nöömt worrn is, hett dat en Kark geven. Den Naam Neehoff hett de Warder eerst mit’n Stillhorner Rezess von 1672 kregen. Neehoff is fröher in de dree Öörd Reiherstieg, Reth un Köhlbrand indeelt worrn. Dat güng na de Elvarms, an de de Hüüs liggen deen. 1888 is op Neehoff de Oelkerswarft grünnt worrn. De Warft is in’n Mai 1991 in Kunkurs gahn. De Dreyer-Warft
De Stadtdeel Gröpeln is een vun de 19 Bremer Stadtdelen. Dor höört de Oortsdelen Ohlenhoff, Lindenhoff, Gröpeln, In de Wischen un Oslebshusen to. Vun 1979 af an höört Gröpeln tosamen mit Findorff un Walle to dat Ortsamt West. 1960 leven in den Stadtdeel 48.744 Inwohners, 1995 weren dat man noch 34.982. Vun all Stadtdelen vun Bremen hett Gröpeln de meisten Arbeitslosen. Babenhen is de Andeel vun Butenlänners bannig groot. In Gröpeln is Jens Böhrnsen boren, de bit 2015 Bremer Börgermeester ween is. Bremer Stadtdelen un Oortsdelen Blockland | Blomendal | Borgfeld | Borglesum | Findörp | Gröpeln | Habens | Hemeln | Hoorn-Lehe | Huchten | Midden | Neestadt | Ööstliche Vörstadt | Överneeland | Övervieland | Oosterholt | Seehusen | Swachhusen | Stroom | Vahr | Vegesack | Walle | Woltmershusen
Duhrn (hoochdüütsch Dohren) is en Dörp in de Gemeen Duhrn (Samtgemeen Töst) in’n Landkreis Horborg, Neddersassen. To Duhrn höört ok de Oortsdeel Hääg mit to. Duhrn liggt in de Lümbörger Heid. Dör dat Dörp flütt de Duhrner Möhlenbeek, de von Töst kummt un in’n Noordoosten von’n Oort in de Eest münnt. De Naveröörd sünd Makensbrook un Hääg in’n Noorden, Boitschen un Dreest in’n Noordoosten, Kakenstörp in’n Oosten, Glüsen in’n Süüdoosten, Töst in’n Süden, Wüstenhöben in’n Süüdwesten un Avens un Evsdörp in’n Noordwesten. 1954 hett Willi Wegewitz bi Hääg en Urnen-Grafffeld ut de Tied von 500 bet 300 v. Chr. utgraavt. In’n Eersten Weltkrieg sünd twölv Soldaten ut Duhrn fullen oder vermisst un in’n Tweten Weltkrieg 33. In de Franzosentied von 1810 bet 1814 hett de Oort to de Mairie Töst in’n Kanton Töst höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. De Oort hett vör 1852 to de Vaagdie Töst in dat Amt Horborg tohöört. 1852 is de Oort in dat Amt Mesborg wesselt. Dor is he bet 1859 bleven, denn is dor dat Amt Töst von worrn. Na 1885 weer dat in’n Kreis
Dohrn is de Familiennaam von Anton Dohrn (1840–1909), düütschen Zooloog, Bernardine Dohrn (* 1942), US-amerikaansche Juristin un Aktivistin, Carl August Dohrn (1806–1892), düütschen Entomoloog, Georg Dohrn (1867–1942), düütschen Dirigent un Pianist, Gerhard Dohrn-van Rossum (* 1947), düütschen Historiker, Harald Dohrn (1885–1945), düütschen Regimekritiker, Heinrich Dohrn (1838–1913), düütschen Naturwetenschopper un Politiker, Helga Dohrn öösterrieksche Schauspelerin, Klaus Dohrn (1905–1993), düütschen Banker un Kunstsammler, Klaus Dohrn (1909–1979), düütschen Publizist, Max Dohrn (1874–1943), düütschen Chemiker, Peter Dohrn (1880–1967), düütschen Politiker, Reinhard Dohrn (1880–1962), düütschen Zooloog, Rudolph Dohrn (1836–1915), düütschen Gynäkoloog, Tobias Dohrn (1910–1990), düütschen Klassischen Archäoloog, Verena Dohrn (* 1951), düütsche Historikerin, Walt Dohrn (* 1970), US-amerikaanschen Dreihbookschriever, Speelbaas, Musiker un Synchroonspreker, Wolf Dohrn (1878–1914), düütschen Schriever un Soziaalreformer. Dohrn is en annere Schrievwies för den Naam Duhrn, Oort in de Gemeen Duhrn in’n Landkreis Horborg, Neddersassen. Kiek ok bi: Dorn, Doorn. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
De Oortsdeel Gröpeln is een vun de fiev Oortsdelen vun den Stadtdeel Gröpeln in den Noordwesten vun Bremen. Al in dat 13. Jahrhunnert warrt Gröpeln in Urkunnen nömmt. Dormals dö dat Gropelinge heten. To de Tiet seet de Familie De Gropelinge oder vun Gröpeln in dat Dörp. Dat weer en Familie vun den Deenstadel. En Twieg vun düsse Familie höör to de Familien to, de in Bremen dat Seggen harrn. An’t Enn vun dat 15. Jahrhunnert is düsse Familie utsturben. 1820 un 1821 is en Chaussee vun Bremen nah Gröpeln boot wurrn. Vun dat Enn vun dat 19. Jahrhunnert af an sünd in Gröpeln de neen Bremer Seehavens boot wurrn un allerhand Industrie keem dor hen. 1891 is de südlich Deel vun Gröpeln nah de Stadt Bremen kamen, in’t Jahr 1902 ganz Gröpeln. 1812 leven in Gröpeln 802 Inwohners; 1842 weren dat man noch 613 Inwohners; 1885 leven dor 1.710 Minschen; 1960 weren dat 36.537 un 1995 bloß noch 9.048 Inwohners. Vun dat 13. Jahrhunnert af an weer Gröpeln en egen Kaspeel. In dat Jahr 1331 warrt to’n eersten Mal vun de St.-Niklaas-Karken schreven. Dat weer en romaansche Dörpskarken, de dormals ümboot wurrn is. In den Tweten Weltkrieg is se
Nettelbarg (hoochdüütsch Nettelberg) is en lütten Oort in de Gemeen Winsen in’n Landkreis Horborg, Neddersassen. De Oort höört polietsch al von öllers bi Tönnhusen mit bi. De Hüüs an de Drager Straat höört bi de Oortschop Lassrönn bi. De Oort liggt in de Binnenmasch von Ilmenau un Elv. An Nettelbarg vörbi löppt de Ilmenaukanaal. Fröher leeg de Oort en poor hunnert Meter af von de Ilmenau. Eerst as in de Johren 1886 bet 1890 de Ilmenaukanaal anleggt worrn is, hebbt se den Kanaal direkt an Nettelbarg langs boot. De Slüsengraven münnt bi Nettelbarg in’n Ilmenaukanaal. An de Münn von’n Slüsengraven liggt en Schöppwark. In’n Westen liggt dat Naturschuulrebeed Ilmenau-Luh-Daal. De Naveröörd sünd Draag in’n Noordoosten, Tönnhusen in’n Oosten, Sangenstää in’n Süüdoosten, Bossel in’n Süden, Winsen in’n Süüdwesten un Lassrönn in’n Noordwesten. In de Franzosentied von 1810 bet 1814 hett de Oort to de Mairie Winsen in’n Kanton Winsen höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. De Oort hett vör 1885 to dat Amt Winsen tohöört. Na 1885 weer dat in’n Kreis Winsen. 1932 is dat Deel von’n Kreis Horborg worrn. De Oort is
Eenhoff (hoochdüütsch Einemhof) is en Hoff in de Gemeen Karkgellsen (Samtgemeen Gellsen) in’n Landkreis Lümborg, Neddersassen. De Oort liggt in de Lümbörger Heid. Bi Eenhoff liggt de Born von de Roddau. De Naveröörd sünd Radbrouk un Mechtsen in’n Noordoosten, Dachmessen un Karkgellsen in’n Süüdoosten, Westergellsen un Hitzker in’n Süüdwesten, Veerhöben in’n Westen un Beborg in’n Noordwesten. Eenhoff kummt 1275 as Bardenbostel toeerst in en Lehnregister von de Grafen von Swerin vör. 1352 warrt de Oort an dat St.-Michaelsklooster in Lümborg verköfft. 1450 kummt Bardenbostel as een von fiev Hööv vör. Veer hebbt dicht bienanner legen un Veerhöben billt, de föffte Hoff weer wat afsieds de Eenhoff. De Hoff hett to disse Tied Wernecke Schmedt tohöört. De Familie Schmedt un later de Familie Hagelberg hett de Hoff bet 1878 tohöört. In dat Johr hett denn de Kloosterkamer Hannover den Hoff övernahmen un dor en Deensthuus för en Förster anleggt. De Heid un dat Ackerland üm den Hoff rüm sünd opforst worrn. Op’n Hoff weer ok en Gasthuus inricht. In de Tied na 1894 hebbt sik för twee Johr Clara Ward un Rigó Jancsi in dat Gasthuus ophollen. De Affäär twüschen de beiden hett in jemehr Tied en ganze Tied de Dagbläder
Tora Berger (* 18. März 1981 in Ringerike) is en ehmalge norweegsch Biathletin, de 2010 in Vancouver un 2014 in Sotschi Olympiasiegerin wurr un acht Weltmeestertitel up hör Naam schrieven kunn. Tora Berger wurr 1999 in de Natschonalkader vun Norwegen upnommen un geev hör Debüt in den Weltcup in dat Johr 2001. Berger wunn bi de 2. Mixed-Relay-Weltmeesterschapen 2006 mit de norweegsch Staffel de Sülvermedaille achter de russisch Staffel un vör Frankriek. Bi de Weltmeesterschaft 2007 in Antholz kunn se in den glieker Wettbewarf un mit de Daamenstaffel jewiels Bronze halen. In dat eerst Verfolgungsrennen vun de Weltcupsaison 2007/2008 wunn se in Kontiolahti eerstmals en Weltcuprennen. Bi de Weltmeesterschapen 2008 in dat sweedsch Östersund belegg Berger in de eersten dree Eenzelrennen (Sprint, Verfolgung, Eenzel) dree Mal den veerten Platz, verpass deelwies blots knapp en Medaille. In dat letzt Eenzelrennen, den Massenstart, leeg se dat ganze Rennen över in utsichtsriek Positschoon: Mit de Düütsche Magdalena Neuner, de Russin Jekaterina Jurjewa un de Ukrainerin Wita Semerenko gung Berger meest tietgliek nah dat letzt Scheten in de Slussrunn. Bit to dat Teel leefer se sück um den Sieg en Duell mit Magdalena Neuner, wobi Berger to’n Sluss knapp ünnerlegen weer. De Sülvermedaille in
Neestadt betekent Neestadt an den Rövenbarg, Stadt in de Region Hannover, Neddersassen, Neestadt an de Wienstraat, Stadt in Rhienland-Palz, Neestadt, Stadtdeel vun Hamborg, Neestadt, Stadtdeel vun de Stadt Bremen, Neestadt, Oortsdeel vun den Bremer Stadtdeel Neestadt, Ole Neestadt, Oortsdeel vun den Bremer Stadtdeel Neestadt. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Lynn Whitfield (* as Lynn Butler-Smith 6. Mai 1953 in Baton Rouge, Louisiana) is en US-amerikaansche Schauspelersche. Whitfield is as Afroamerikanerin boren. Se is de Dochter vun en Tähndokter un hett an de Howard University studeert. Se hett för de Theatergrupp Black Repertory Company in Washington, D.C. arbeit, de ünner annern vun Van Whitfield grünnt weer. Den hett se 1974 heiraat. De Eh hett man blots veer Johren holen. 1981 harr se mit de Feernsehreeg Hill Street Blues ehr eerste Feernsehrull. Teihn Johren later harr se in de Feernsehprodukschoon Josephine de Hööftrull, för de se uttekent worrn is. 1990 hett Whitfield den Speelbaas Brian Gibson heiraat, mit den se een Dochter hett. Ok disse Eh is na twee Johren wedder scheedt worrn. Whitfield weer bit hüüt (Oktober 2015) för mehr as twintig Filmpriesen vörslahn, dorünner ok eenmol för den Golden Globe. Uttekent weer se achtmol, dorünner mit: 1991: mit den Emmy in de Kategorie Rutragen Hööftdorstellersche in en Minireeg för The Josephine Baker Story 1993: mit den Image Award in de Kategorie Rutragen Hööftdorstellersche in en Minireeg oder Feernsehfilm för The Josephine Baker Story 1994: mit den Image Award in de Kategorie Rutragen Hööftdorstellersche in en Minireeg oder Feernsehfilm för
De Pielsteert oder Pylsteert (Anas acuta), ok Langhalsaant oder kort Langhals un Steertaant, is en Aart ut de Familie vun de Aantenvagels (Anatidae). Dor höört se to de „Swemmaanten“ un dor nu wedder to de „Aanten an sik“ mit to. Se leevt in grote Tahl in den hogen Norden vun Eurasien un Noordamerika. In Middeleuropa is düsse Aart meist bloß Wintergast un hollt sik vun September bit April sunnerlich in’t Siedland un an de Waterkant up. Bröden deit se hier bloß unregelmatig un man roor. De Pielsteert is en beten wat lüttjer, as de Graue Aante. Wenn de Waart sien staatsch Kleed anleggt, hett he en langen un pielen Steert. Dor kummt de Naam vun düsse Aante ok vun her. De Pielsteert is man’n slanken Vagel un hett en langen un dünnen Hals. De Waart warrt bit hen to 59 bit 76 cm lang. Wegen deit he vun 550 bit 1.300 Gramm. In’n Döörsnitt wiggt he bi 850 Gramm. De Seken sünd 51 bit 64 cm lang un weegt in’n Döörsnitt 735 Gramm (400 – 1.200 g) Pielsteerte könnt an Land leifig lopen. In’t Water liggt se man tämlich hooch un de gröttste Deel vun dat Lief un de Steert
Eddels (hoochdüütsch Eddelsen) is en Dörp in de Gemeen Seevdaal in’n Landkreis Horborg, Neddersassen. De Naveröörd sünd Metzendörp in’n Noorden, Emmelndörp in’n Noorden, Hittfeld in’n Oosten, Lindhost un Helmsdörp in’n Süüdoosten, Klecken in’n Süüdwesten, Hinteln un Jiddens in’n Westen un Tötsen in’n Noordwesten. In’n Eersten Weltkrieg sünd fiev Soldaten ut Eddels fullen oder vermisst. In de Franzosentied von 1810 bet 1814 hett de Oort to de Mairie Hittfeld in’n Kanton Hittfeld höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. De Oort hett vör 1852 to de Vaagdie Hittfeld in dat Amt Horborg tohöört un denn von 1852 bet 1859 to dat Amt Hittfeld. 1859 is dat wedder Deel von dat Amt Horborg worrn. Na 1885 weer dat in’n Kreis Horborg. 1932 is dat Deel von’n ne’en, grötteren Landkreis Horborg worrn. De Oort is 1928 tohoop mit Karoxbossel Deel von de Gemeen Hittfeld worrn. De Gemeen Hittfeld is an’n 1. Juli 1972 mit de Gemeenreform in Neddersassen Deel von de Gemeen Seevdaal worrn un billt nu tohoop mit Emmelndörp, Helmsdörp un Lindhost en Oortschop mit egen Oortsraad un Oortsbörgermeester binnen de Gemeen Seevdaal. Eddels is
Dit Woort hett noch annere Bedüden: kiek dorför ünner Uno Röndahl. Röndahl (hoochdüütsch Röndahl) is en lütten Oort in de Gemeen Solzhusen (Samtgemeen Solzhusen) in’n Landkreis Horborg, Neddersassen. De Oort höört polietsch al von öllers bu Puunsen mit bi. De Oort liggt in de Lümbörger Heid an’n Westrand von’n Gellser Anfang un en beten mehr as 500 Meter in’n Oosten von de Luh. En 418 Hektar groot Rebeed ümto is as Landschopsschuulrebeed Röndahl schuult. De Naveröörd sünd Westergellsen un Karkgellsen in’n Noordoosten, Sugellsen in’n Oosten, Wetzen in’n Süüdoosten, Puunsen in’n Süüdwesten, Eyndörp in’n Westen un Solzhusen un Luhmöhlen in’n Noordwesten. Röndahl kummt an’n 27. September 1124 as Reindale toeerst in de Oorkunnen vör, as Paapst Calixt II. den Besitt von dat Klooster Rastäe bestätigt. In’n Däänsch-Sweedschen Krieg von 1657/1658 sünd de Dänen in dat Rebeed infullen. Dorbi is ok Röndahl utplünnert worrn. De Hoff leeg nu för 150 Johr wööst. An’n 8. September 1771 is de Hoff denn in en Arventinshoff ümwannelt worrn. Later hett de Hoff de Familie Reemtsma tohöört. In de Franzosentied von 1810 bet 1814 hett de Oort to de Mairie Karkgellsen in’n Kanton Garlstörp höört. Dat Rebeed hett in disse Tied 1810 to dat Königriek Westfalen
De Stadtdeel Neestadt is de Stadtdeel mit de meisten Inwohners vun all 19 Bremer Stadtdelen. Dor höört de Ortsdelen Ole Neestadt, Hogendoor, Neestadt, Südervörstadt, Gaarnstadt Süd, Bunnendoor, Neenland un Huckelriede to. Bremer Stadtdelen un Oortsdelen Blockland | Blomendal | Borgfeld | Borglesum | Findörp | Gröpeln | Habens | Hemeln | Hoorn-Lehe | Huchten | Midden | Neestadt | Ööstliche Vörstadt | Överneeland | Övervieland | Oosterholt | Seehusen | Swachhusen | Stroom | Vahr | Vegesack | Walle | Woltmershusen
De Andamanenaante oder Andamanen-Wittkehlaante (Anas albogularis) is en lüttje Aart mank de Aanten an sik, de to de Swemmaanten tohören doot. Faken warrt düsse Aante as en Unneraart vun de Indoneesche Wittkehlaante ankeken un unner den Naam Anas gibberifrons albogularis upföhrt. Ok BirdLife International lett düt Taxon nich gellen un gifft dor düsse Aante densülvigen Status um, as de Sunda-Wittkehlaante („gor keen Sorgen“). De Andamanenaante is mehrstendeels bruun. Kopp un Hals sünd en beten at bleeker. De Aante hett en witten Ring um de Ogen to. Se leevt in Mangroven un Lagunen, hen un wenn is se ok in Swemmbäder in de Goorns vun Minschen to finnen, de up de Andamanen leevt. Over Nacht gaht se up de Riesfeller to’n freten. De Brödeltied geiht vun Juli bit Oktobermaand. De Aanten maakt en Nest ut Gras un leggt dor um un bi negen Eier rin. Lang weer annahmen wurrn, düsse Vagels bröödt in holle Böme, man dor gifft dat keen Bewies for. De Andamanenaante fritt nich bloß Planten, man ok Weekdeerter un Liddföte. De Vagel leevt up de Inselgrupp vun de Andamanen in den Golf vun Bengalen twuschen Indien un Myanmar. Bi en Unnersöken in de Johre 1995 – 1998 is
Meenern (hoochdüütsch Meningen) is en lütten Oort in de Gemeen Unnel (Samtgemeen Hanstää) in’n Landkreis Horborg, Neddersassen. De Oort höört polietsch al von öllers bi Wehlen mit bi. De Oort liggt in de Lümbörger Heid un in dat Naturschuulrebeed Lümbörger Heid. Nich wied af liggt de 126 Meter över NN hoge Hingstbarg. De Naveröörd sünd Hanstää, Niendörp un Ollsen in’n Noordoosten, Schätzendörp un Sohrndörp in’n Oosten, Unnel un Wils in’n Süüdoosten, Heimbeuk un Ehrhoorn in’n Süüdwesten, Wehlen un Tunnhoff in’n Westen un Wesel in’n Noordwesten. De Oort kummt 1299 as Meninge toeerst in de Oorkunnen vör. He weer to de Tied in Besitt von dat Klooster Scharnbääk, later von dat Klooster Ramßel. 1616/1617 kummt de Oort in dat Geldregister von dat Amt Winsen dat eerste Maal mit twee Hoffsteden vör. De öllere von de twee Goffsteden is denn en Tied later, villicht in’n Dörtigjohrigen Krieg, wööst worrn. Von 1847 bet 1908 hett dat in’n Süden von’n hüdigen Hoff Meenern noch en Hoffsteed geven, de Anboersteed Böhring. Disse Hoff is ok Pastoornhoff nöömt worrn, von wegen, dat de Hoff von 1898 af an den „Heidpastoor“ Wilhelm Bode tohöört hett. De Hoff is 1909 na en Blitzslagg afbrennt un nich wedder opboot
De Ole Neestadt is en Ortsdeel in den Stadtdeel Neestadt vun Bremen. De Ole Neestadt is de Deel vun de Neestadt, de al in’t 17. Jahrhunnert achter Wall un Stadtgraben legen hett. An’t Enn vun dat 15. Jahrhunnert weer dat in Bremen klar, dat de Stadt vun de Werserkant her beter schützt weern möß. De Hollandsmann Johann van Rijswijk hett 1601 un 1602 as Eersten dorup henwiest, dat up de lunke Siet vun de Werser afsluuts en Festung henmöß. De eersten Plans hett 1614 un 1615 Rijswijk sien Schöler Johann van Valckenburgh maakt. 1623 güng dat denn mit den Bo los. Valckenburgh harr dat plant, in de Bremer Neestadt Grachten antoleggen, as dat in Hollandsche Städer begäng weer. Man dor is nix vun wurrn, vunwegen dat dat de Bremers to düür düch. Bit 1627 sünd seben Bastionen boot wurrn, 1664 keem de achte un leste up den Stadtwerder hento. Dat ole Dörp Lehnstedt is bi den Boo to’n Deel vun de Neestadt dalslaken wurrn, to’n lüttjeren Deel keem dat denn nah Neenland. De Neestadt hett twee Doren kregen: Dat Hoge Door un dat Bunte Door. Düsse Doren hefft de Bremer Ortsdelen Hogendoor un Bunnendoor jem ehren Namen geben. En Kark